Ίδρυση διδασκαλείων στο Πανεπιστήμιο Ιωαννίνων. Ιδρύονται στο Πανεπιστήμιο Ιωαννίνων τα εξής διδασκαλεία: Διδασκαλείο Δημοτικής Εκπαίδευσης (Δ.Δ.Ε.) το οποίο οργανικά ανήκει στο Παιδαγωγικό Τμήμα Δημοτικής Εκπαίδευσης. Διδασκαλείο Νηπιαγωγών (ΔΝ) το οποίο οργανικά ανήκει στο Παιδαγωγικό Τμήμα Νηπιαγωγών Οι διατάξεις των άρθρων 5, 6 και 7 του Ν. 2327/1995 εφαρμόζονται αναλόγως στα διδασκαλεία που ιδρύονται με την προηγούμενη παράγραφο. Όπου στις διατάξεις αυτές αναφέρεται Παιδαγωγικό Τμήμα Δημοτικής Εκπαίδευσης και όργανά του, για το Διδασκαλείο Νηπιαγωγών, εννοείται το Παιδαγωγικό Τμήμα Νηπιαγωγών και τα όργανά του. Η έναρξη λειτουργίας των Διδασκαλείων αρχίζει από το ακαδημαϊκό έτος 1996 - 97. Στον Υπουργό Εθνικής Παιδείας και Θρησκευμάτων αναθέτουμε την δημοσίευση και εκτέλεση του παρόντος διατάγματος.